OpenLLM-France/wikimedia huggingface dataset:
# Mònica Vilasau Solana

Mònica Vilasau Solana (Barcelona, 1980) és una jurista, advocada i professora universitària catalana.
Es va llicenciar en Dret en la Universitat de Barcelona. Es va doctorar en Dret en la Universitat de Barcelona l'any 2015 amb la tesi El consentiment en el tractament de dades de caràcter personal en un context d'asimetria contractual. Actualment és professora universitària de Dret civil en la Universitat Oberta de Catalunya i també de Dret Digital i protecció de dades de postgrau també en la UOC. És experta en Dret informàtic, intimitat, privacitat i protecció de dades.

## Referències

* ↑ «Mònica Vilasau Solana - Guia de expertos - UOC (Universitat Oberta de Catalunya)». [Consulta: 6 setembre 2022].
* ↑ Vilasau, Mònica. «Mònica Vilasau» (en castellà), 21-11-2020. [Consulta: 6 setembre 2022].
* ↑ «Cinco consejos básicos antes de dar el sí, quiero a la política de privacidad» (en espanyol europeu). [Consulta: 6 setembre 2022].
# Nagari

* Aquest article tracta sobre sobre les muntanyes a l'estat de Tamil Nadu. Si cerqueu per la població del Rajasthan, vegeu «Nagri».
Nagari són unes muntanyes a l'antic districte de North Arcot avui al districte de Vellore al Tamil Nadu, que formen la part sud-est de les muntanyes Ghats Orientals. La seva formació geològica és similar a la muntanya de la Taula a la província del Cap de Bona Esperança. Si van trobar diamants i carbó. El cim més alt és el Nagari Nose.

## Vegeu també

* Nagalapur.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Nandi Hills

«Nandi Hills» té aquests significats:
* Nandi Hills (Índia), uns turons de Karnataka
* Nandi Hills (Kenya), muntanyes de Kenya, a la província de la Vall del Rift, amb cultiu de te i poblades pels nandis
# Nandi (mitologia)

Nandi (en sànscrit: नन्दी, en tàmil: ந்தி i en telugu: న0ది) és el bou que serveix de muntura i vehicle (vahana) al déu Xiva i la seva esposa Pàrvati, en la mitologia hindú.
A més de vehicle del déu, Nandi es pot considerar el seu company. Igual que Garuda, el gran àguila, vehicle de Vixnu, Nandi, al llarg dels segles ha esdevingut un component cada vegada més important, fins a arribar a entrar al panteó dels déus hindús per si mateix. Per això, hi ha també diversos temples a l'Índia dedicats exclusivament a ell, com és el cas del Temple de Nandi, a Khajuraho, o el Temple Brihadisvara a Tamil Nadu. De vegades se'l representa amb cos d'home i cap de bou.

## Referències

* ↑ Nandi - Hindu mythology - Encyclopedia Britannica (anglès)
* ↑ Dharam Vir Singh (2009). Una intoducción al hinduismo. Yaipur: Surabhi Prakash. pp. 80–81.
# Nit del Foc

«Nit del Foc» té aquests significats:
* Terme per a referir-se a la Nit de Sant Joan
* Terme per a referir-se a la Nit del Foc de València, en Falles, la vespra de Sant Josep, un dia abans de la Nit de la Cremà
# Nishi (Osaka)

Nishi (西区, Nishi-ku) és un del 24 districtes urbans de la ciutat d'Osaka, capital de la prefectura homònima, a la regió de Kansai, Japó. Nishi és un districte fonamentalment econòmic i central més que residencial. El nom del districte es pot traduir al català com a "oest" u "occident", fent referència a la posició geogràfica del districte a la ciutat.

## Geografia

El districte urbà de Nishi es troba localitzat al centre geogràfic de la ciutat d'Osaka, capital de la prefectura homònima. El territori del districte limita amb els de Konohana, Fukushima i Kita al nord, amb Naniwa i Taishō al sud, amb Minato a l'oest i Chūō a l'est.

### Barris

Els chōchō o barris del districte són els següents:
* Ajigawa (安治川)
* Awaza (阿波座)
* Itachibori (立売堀)
* Utsubo-Honmachi (靱本町)
* Edobori (江戸堀)
* Enokojima (江之子島)
* Kawaguchi (川口)
* Kita-Horie (北堀江)
* Kyōmachibori (京町堀)
* Kujō (九条)
* Kujō-Minami (九条南)
* Sakaigawa (境川)
* Shin-machi (新町)
* Chiyozaki (千代崎)
* Tosabori (土佐堀)
* Nishi-Honmachi (西本町)
* Honden (本田)
* Minami-Horie (南堀江)

## Història

El districte de Nishi va ser creat l'any 1879, sent fundat alhora que la ciutat d'Osaka i sent el districte urbà més antic d'aquesta junt amb Kita. Durant la Segona Guerra Mundial, aproximadament el 80 percent del territori del districte va ser destruït, no tornant a recuperar-se fins a mitjans de la dècada de 1960.

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| ND | ND | ND | ND | ND | 56.980 | 53.695 |
| 1990 | 2000 | 2010 | 2020 | 2030 | 2040 | 2050 |
| 59.288 | 63.402 | 83.058 | 104.811 | - | - | - |

## Transport
### Ferrocarril

* Metro d'Osaka
** Higobashi - Honmachi - Yotsubashi - Kujō - Awaza - Nishi-Nagahori - Dome-mae Chiyozaki - Nishi-Ōhashi
* Ferrocarril Elèctric Hanshin
** Kujô - Dome-mae

### Carretera

* Autopista Hanshin
* Carreteres prefecturals

## Referències

* ↑ https://map.yahoo.co.jp/address?ac=27106
* ↑ https://minchizu.jp/osaka/o-nishi.html
* ↑ https://www.oml.city.osaka.lg.jp/index.php?page_id=1149
* ↑ Nishi Ward Official Website Arxivat 2007-08-27 a Wayback Machine. - "Ward Overview", retrieved 10 September 2007 (dead link now )
* ↑ Statistics Bureau of Japan
# Nishi (Sakai)

Nishi (西区, Nishi-ku) és un dels 7 districtes urbans que componen la ciutat de Sakai, pertanyent a la prefectura d'Osaka, a la regió de Kansai, Japó. El nom del districte pot ser traduït al català com a "oest", fent referència a la seua posició geogràfica dins de la ciutat.

## Geografia

El districte de Nishi es troba localitzat a l'oest dins de la ciutat de Sakai. El districte limita al sud amb els municipis d'Izumi i Takaishi, al nord amb el districte de Sakai i a l'est amb els districtes de Kita, Naka i Minami.

### Barris

El districte de Nishi té els següents barris:
* Ishizu-Nishimachi (石津西町)
* Uenoshiba-chō (上野芝町)
* Uenoshibamukōgaoka-chō (上野芝向ケ丘町)
* Ebaraji-chō (家原寺町)
* Ōtori-Kitamachi (鳳北町)
* Ōtori-Nakamachi (鳳中町)
* Ōtori-Nishimachi (鳳西町)
* Ōtori-Higashimachi (鳳東町)
* Ōtori-Minamimachi (鳳南町)
* Kami (上)
* Kusabe (草部)
* Kōno-chō (神野町)
* Kodai (小代)
* Shimoda-chō (下田町)
* Taiheiji (太平寺)
* Chikkō-Shinmachi (築港新町)
* Chikkō-Hamadera chō (築港浜寺町)
* Chikkō-Hamadera nishimachi (築港浜寺西町)
* Tsukuno-chō (津久野町)
* Tsuruta-chō (鶴田町)
* Hamadera-Ishizu chō naka (浜寺石津町中)
* Hamadera-Ishizu chō nishi (浜寺石津町西)
* Hamadera-Ishizu chō higashi (浜寺石津町東)
* Hamaderakōen-chō (浜寺公園町)
* Hamadera-Shōwa chō (浜寺昭和町)
* Hamadera-Suwanomori chō naka (浜寺諏訪森町中)
* Hamadera-Suwanomori chō nishi (浜寺諏訪森町西)
* Hamadera-Suwanomori chō higashi (浜寺諏訪森町東)
* Hamadera-Funao chō Nishi (浜寺船尾町西)
* Hamadera-Funao chō Higashi (浜寺船尾町東)
* Hamadera-Minamimachi (浜寺南町)
* Hamadera-Motomachi (浜寺元町)
* Harada (原田)
* Bandaiji-chō (八田寺町)
* Hishiki (菱木)
* Hiraoka-chō (平岡町)
* Hōjō-chō (北条町)
* Horiagemidori-machi (堀上緑町)
* Miyashimo-chō (宮下町)
* Yamada (山田)

## Història

El districte de Nishi es creà quan Sakai va esdevindre una ciutat designada pel govern del Japó l'1 d'abril de 2006. Prèviament, diversos municipis que avui componen el districte van ser integrats a la ciutat de Sakai l'1 de juliol de 1942.

## Transport
### Ferrocarril

* Companyia de Ferrocarrils del Japó Occidental (JR West)
** Uenoshiba - Tsukuno - Ōtori
* Ferrocarril Elèctric Nankai
** Ishizugawa - Suwanomori - Hamaderakōen
* Xarxa de Tramvies d'Osaka-Sakai (Hankai)

### Carretera

* Autopista Hanshin
* Nacional 26
* Diverses carreteres d'àmbit prefectural.

## Referències

* ↑ https://map.yahoo.co.jp/address?ac=27144
* ↑ https://minchizu.jp/osaka/s-nishi.html
# Nishinari

Nishinari (西成区, Nishinari-ku) és un dels 24 districtes de la ciutat d'Osaka, capital de la prefectura homònima, a la regió de Kansai, Japó. És un districte conegut pel seu caràcter pobre i per servir de llar de molts sense sostre. També és conegut per tindre ací la seu alguns grups de la Yakuza, tot i no ser un barri perillós. Al barri es troben algunes galeries comercials de botigues econòmiques.

## Geografia

El districte de Nishinari es troba cap a la part sud d'Osaka, limitant al sud amb Suminoe i Sumiyoshi; al nord amb Naniwa i Tennōji; a l'oest amb Taishō i a l'est amb Abeno.

### Barris

Els barris del districte de Nishinari són els següents:
* Asahi (旭)
* Kishinosato (岸里)
* Kishinosato-Higashi (岸里東)
* Kita-Tsumori (北津守)
* Kita-Biraki (北開)
* Sannō (山王)
* Shioji (潮路)
* Shōtenshita (聖天下)
* Senbon-Naka (千本中)
* Senbon-Minami (千本南)
* Senbon-Kita (千本北)
* Taishi (太子)
* Tachibana (橘)
* Tamade-Naka (玉出中)
* Tamade-Higashi (玉出東)
* Tamade-Nishi (玉出西)
* Tsumori (津守)
* Tsurumibashi (鶴見橋)
* Deshiro (出城)
* Tengachaya (天下茶屋)
* Tengachaya-Higashi (天下茶屋東)
* Tengachaya-Kita (天下茶屋北)
* Tenjin no mori (天神ノ森)
* Naka-Biraki (中開)
* Nagahashi (長橋)
* Bainan (梅南)
* Haginochaya (萩之茶屋)
* Hanazono-Minami (花園南)
* Hanazono-Kita (花園北)
* Matsu (松)
* Minami-Tsumori (南津守)
* Minami-Biraki (南開)

## Història

Nishinari va ser en el passat i fins a la seua incorporació a la ciutat d'Osaka un districte de la província de Settsu, tot i que d'abril a agost del 825 van formar part de la província d'Izumi.

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| ND | ND | ND | ND | ND | ND | ND |
| 1990 | 2000 | 2010 | 2020 | 2030 | 2040 | 2050 |
| ND | 136.814 | 121.972 | 108.225 | - | - | - |

## Transport
### Ferrocarril

* Companyia de Ferrocarrils del Japó Occidental (JR West)
** Shin-Imamiya
* Metro d'Osaka
** Dōbutsuen-mae - Tengachaya - Hanazonochō
* Ferrocarril Elèctric Nankai
** Shin-Imamiya - Tengachaya - Kishinosato-Tamade - Haginochaya - Nishi-Tengachaya - Tsumori - Kizugawa
* Xarxa de Tramvies d'Osaka-Sakai (Hankai)

### Carretera

* Autopista Hanshin
* Nacional 26 - Nacional 43

## Gent popular

* Yoshie Kashiwabara, cantant.
* Yashiki Takajin, cantant i personalitat televisiva.
* Kiichi Kunimoto, lluitador d'arts marcials mixtes.

## Referències

* ↑ https://map.yahoo.co.jp/address?ac=27122
* ↑ Johnston, Eric, "NISHINARI WARD: In Osaka, a place the homeless call home: Nishinari draws in the forsaken of the nation", Japan Times, December 8, 2009, p. 3.
* ↑ https://minchizu.jp/osaka/o-nishinari.html
* ↑ Statistics Bureau of Japan
# Nishikawa Sukenobu

    En aquest nom japonès, el cognom és Nishikawa.
Nishikawa Sukenobu (japonès: 西川祐信, Nishikawa Sukenobu 1671 – 1750), sovint anomenat simplement "Sukenobu", va ser un gravador japonès de Kyoto. Era inusual que un artista d'ukiyo-e fos de la capital imperial de Kyoto. Va fer gravats d'actors, però la seva notorietat li ve de les seves obres referents a dones. El seu Hyakunin joro shinasadame (100 dones que aprecien), publicat en dos volums el 1723, representava dones de totes les classes, des de l'emperadriu fins a prostitutes, i va rebre una resposta favorable.

## Enllaços externs

* Artnet: Nishikawa Sukenobu
# Noche, noche

Noche, noche va ser un programa de televisió espanyol, emès per Antena 3 en 1993. L'espai estava dirigit i presentat per Emilio Aragón, procedent de Telecinco, i que havia estat contractat per Antena 3 per un import de dos mil milions de pessetes, el major en la història de la televisió a Espanya fins avui.

## Format

L'espai respon a la fórmula de magazín, encara que amb especial èmfasi en els dots artístics del seu presentador i director, que protagonitzava esquetxos còmics i actuacions musicals.

### Seccions

* El rincón de Fernando Romay, en el que es realitzava una anàlisi de l'actualitat esportiva.
* Guía de conducta social, amb consells, en clau d'humor, sobre formes de comportament social..
* La vida del famoso, entrevista a personatges populars sobre llurs records d'infantesa.
* La serenata, consistent a rondar dones famoses.
* El juego de las película, els espectadors han d'endevinar el títol d'una pel·lícula, representat en mímica per convidats del programa.

## Col·laboradors

Al costat d'Emilio Aragón van treballar en el programa:
* Toni Albà
* Elsa Anka
* Luisa Martín
* Fernando Romay
* Belén Rueda
* Maribel Sanz
* Les bessones mexicanes Ivonne e Ivette

## Audiències

En la seva estrena, el programa va obtenir el seguiment de 2.047.000 espectadors, la qual cosa equival al 12,7% de quota de pantalla. L'audiència va continuar disminuint, i l'emissió del dia 7 de març, va congregar únicament al 11'8% de l'audiència, la qual cosa va precipitar, en primer lloc, una reducció en la durada del programa i, des del 12 de març, el seu canvi de dia d'emissió (de diumenge a dilluns), la incorporació de Belén Rueda i Maribel Sanz a les labors de presentació i l'emissió en directe.
El 29 de març aconseguia el 13'6 de share i el 25 d'abril el 15'2%. El programa es va acomiadar finalment el 10 de juliol.

## Referències

* ↑ Emilio Aragón vuelve a la pequeña pantallacon el estreno más esperado de la tempora La Vanguardia. 7 de febrer de 1993.
* ↑ Emilio Aragón estrena 'Noche, noche', tres horas de espectáculo en clave de comedia El País. 6 de febrer de 1993.
* ↑ Sólo un 12,7% de la audiencia siguió el debú de Emilio Aragón en Antena 3 El País. 9 de febrer de 1992.
* ↑ Antena 3 recorta una hora el programa de Emilio Aragón El País. 10 de març de 1993.
* ↑ Antena 3 TV traslada a los lunes a Emilio Aragón La Vanguardia. 12 de març de 1993.
* Revista Teleprograma. Número 1401. 6 de febrer de 1993.
# Nina Morozhenko

Nina Morozhenko (districte de Blagodarni, 13 de març de 1928 - Kíiv, 10 de juliol de 2009) va ser una astrònoma ucraïnesa, doctora en ciències físiques i matemàtiques. La seva recerca va ser sobre l'heliofísica.

## Educació

Morozhenko va estudiar física a la Universitat Estatal de Sant Petersburg. Va ser investigadora doctora a la Universitat Herzen. La seva recerca doctoral va considerar l'estructura i l'estat de les protuberàncies solars tranquil·les.

## Trajectòria

Després d'obtenir el seu doctorat, es va traslladar a Kíev, on va treballar a l'Observatori Astronòmic Principal de l'Acadèmia Nacional de Ciències d'Ucraïna. Va ser nomenada secretària acadèmica el 1962. Morozhenko es va especialitzar en heliofísica, amb especial atenció a les protuberàncies, que representen les substàncies gasoses vermelloses que són expulsades a la corona per la cromosfera. Les protuberàncies poden ser tranquil·les o pertorbadores, i són molt pertorbadores durant els eclipsis solars. Les protuberàncies tranquil·les, que duren més que les eruptives, poden persistir durant diversos mesos.
Va estudiar l'estructura heterogènia de les protuberàncies i va intentar comprendre les seves característiques espectrals. Va utilitzar teories de transferència i font variable per construir un model estructuralment no homogeni de la protuberància solar. Va explicar la forma espectral de diverses protuberàncies estudiant la seva densitat i fibrositat.

## Vida personal

Fou membre de la Unió Astronòmica Internacional.
Va morir el 10 de juliol de 2009 a Kíev.

## Referències

* ↑ «Мороженко Ніна Миколаївна». esu.com.ua. Енциклопедія Сучасної України. [Consulta: 9 febrer 2024].
* ↑ «Мороженко Ніна Миколаївна». www.astrosvit.in.ua. [Consulta: 9 febrer 2024].
* 1 2 «Мороженко Ніна Миколаївна». www.astrosvit.in.ua. [Consulta: 7 gener 2024].
* ↑ «UNESCO Astronomy and World Heritage Webportal - Show entity». www3.astronomicalheritage.net. [Consulta: 7 gener 2024].
# Nordströmita

La nordströmita és un mineral de la classe dels sulfurs. Rep el nom en honor de T. Nordström (1843–1920), enginyer de mines suec que va estudiar per primera vegada les sulfosalts de Falun.

## Característiques

La nordströmita és una sulfosal de fórmula química CuPb₃Bi₇(Se₄S$_{10}$). Va ser aprovada com a espècie vàlida per l'Associació Mineralògica Internacional l'any 1978. Cristal·litza en el sistema monoclínic. La seva duresa a l'escala de Mohs es troba entre 2 i 2,5.
Segons la classificació de Nickel-Strunz, la nordströmita pertany a «02.JB: Sulfosals de l'arquetip PbS, derivats de la galena, amb Pb» juntament amb els següents minerals:diaforita, cosalita, freieslebenita, marrita, cannizzarita, wittita, junoïta, neyita, nuffieldita, proudita, weibul·lita, felbertalita, rouxelita, angelaïta, cuproneyita, geocronita, jordanita, kirkiïta, tsugaruïta, pillaïta, zinkenita, scainiïta, pellouxita, chovanita, aschamalmita, bursaïta, eskimoïta, fizelyita, gustavita, lil·lianita, ourayita, ramdohrita, roshchinita, schirmerita, treasurita, uchucchacuaïta, ustarasita, vikingita, xilingolita, heyrovskýita, andorita IV, gratonita, marrucciïta, vurroïta i arsenquatrandorita.

## Formació i jaciments

Va ser descoberta a la mina Falun, situada a la localitat de Falun, dins el comtat de Dalarna, a Suècia. També ha estat descrita al dipòsit Moldava, al districte de Teplice (República Txeca) i a les muntanyes Johnny Lyon, al comtat de Cochise (Arizona, Estats Units). Aquests tres indrets són els únics de tot el planeta on ha estat descrita aquesta espècie mineral.

## Referències

* ↑ «Nordströmite» (en anglès). Mindat. [Consulta: 16 desembre 2019].
# Nordvision

Nordvision és una xarxa de radiodifusió establerta el 1959, entre les cinc empreses de radiodifusió nòrdiques. La seva funció principal és la coproducció i intercanvi de programes de televisió. El seu secretariat és a Copenhaguen, al DR Byen.

## Membres

| País | Organisme | Canals de ràdio FM | Canals de ràdio DAB | Canals de ràdio internet | Canals de televisió |
| Membres ||||||
| Dinamarca | Danmarks Radio | DR P1DR P2 DR P3 DR P4 | DR P5DR P6 DR P7 DR P8 | DR P1DR P2 DR P3 DR P4DR P5DR P6 DR P7 DR P8 | DR1DR2DR3DR KDR RamasjangDR Ultra |
| Finlàndia | Yleisradio | Yle Radio 1Yle Radio SuomiYleXYle KlassinenYle VegaYle X3MYle PelatYle Sámi Radio | | Yle Radio 1Yle Radio SuomiYleXYle KlassinenYle VegaYle X3MYle PelatYle Sámi Radio | Yle TV1Yle TV2Yle TeemaYle Fem |
| Islàndia | Ríkisútvarpið | Rás 1Rás 2Rondó | | Rás 1Rás 2Rondó | RÚVRÚV 2 |
| Noruega | Norsk Rikskringkasting | NRK P1NRK P2NRK P3NRK mP3 NRK Klassisk NRK Alltid nyheter NRK Sámi Radio NRK P1 Oslofjord | NRK mP3 NRK Klassisk NRK Alltid nyheter NRK Folkemusikk NRK JazzNRK Stortinget NRK Sport NRK Super NRK Gull NRK Båtvær NRK Sámi Radio NRK P1 Oslofjord | NRK P1NRK P2NRK P3NRK mP3 NRK Klassisk NRK Alltid nyheter NRK Sámi Radio NRK P1 Oslofjord NRK Folkemusikk NRK JazzNRK Stortinget NRK Sport NRK Super NRK Gull NRK Båtvær NRK 5.1 | NRK1NRK2NRK3NRK SuperNRK Tegnspråk |
| Membres associats ||||||
| Groenlàndia | Kalaallit Nunaata Radioa | KNR Radio | | KNR Radio | KNR 1KNR 2 |
| Illes Fèroe | Kringvarp Føroya | Útvarp Føroya | | Útvarp Føroya | Sjónvarp Føroya |

## Vegeu també

Unió Europea de Radiodifusió

## Referències

* ↑ «Nordvision» (en anglès). Arxivat de l'original el 2015-01-16. [Consulta: 21 novembre 2022].

## Enllaços externs

* Nordvision - Lloc web oficial
# Nombre 165

El nombre 165 (CLXV) és el nombre natural que segueix el nombre 164 i precedeix el nombre 166. La seva representació binària és 10100101, la representació octal 245 i l'hexadecimal A5. La seva factorització en nombres primers és 3×5×11; altres factoritzacions són 1×165 = 3×55 = 5×33 = 11×15; és un nombre 3-gairebé primer: 11 × 3 × 5 = 165.
# Nombre 168

El nombre 168 (CLXVIII) és el nombre natural que segueix el nombre 167 i precedeix el nombre 169. La seva representació binària és 10101000, la representació octal 250 i l'hexadecimal A8. La seva factorització en nombres primers és 2³×3×7; altres factoritzacions són 1×168 = 2×84 = 3×56 = 4×42 =6×28 = 7×24 = 8×21 = 12×14.
Es pot representar com a la suma de quatre nombres primers consecutius: 37 + 41 + 43 + 47 = 168.
# Neurita

Una neurita o procès neuronal és qualsevol expansió del soma d'una neurona, ja sigui una dendrita o un axó. S'utilitza sovint a l'hora de referir-se a cèl·lules nervioses immadures o en desenvolupament, especialment en el cultiu cel·lular, quan es difícil distingir el caràcter de dendrita o axó perquè la diferenciació de la projecció no s'ha completat.
# Neuri

Els Neuri (llatí neuri, grec Νευροί neuroi) van ser un poble del nord d'Europa que Heròdot situa entre Polònia i Lituània a la regió del riu Bug. Aquest poble tenia moltes semblances amb els escites, però no eren d'aquesta ètnia sinó que probablement eren eslaus. Herodot afirma que una generació abans de l'expedició del rei persa Darios el Gran, a finals del segle vi aC, els neuri van abandonar el seu país envaït per una plaga de serps, i es van veure obligats a anar a viure entre els budins. L'historiador grec els qualifica de bruixots i diu que eren licantrops, ja que no n'hi havia cap que, almenys una vegada a l'any, no es transformés en llop durant uns quants dies, i després tornava a la forma humana. Probablement són el mateix poble que Ptolemeu esmenta com navari (grec nauaroi).

## Referències

* ↑ Montero, Santiago. Diccionario de adivinos, magos i astrólogos de la antigüedad. Valladolid: Trotta, 1997, p. 223. ISBN 8481641618.
# Neurinoma de l'acústic

Un neurinoma de l'acústic o schwannoma vestibular és un tumor intracranial primari i benigne de les cèl·lules formadores de mielina del nervi auditiu (vuitè parell cranial). El terme "schwannoma vestibular" implica la porció vestibular del vuitè parell cranial i sorgeix a partir de cèl·lules de Schwann, que són responsables de la beina de mielina en el sistema nerviós perifèric. Aproximadament 3.000 dels casos són diagnosticats cada any als Estats Units, amb una prevalença d'aproximadament 1 de cada 100.000 persones a tot el món. Representa un 5-10% de totes les neoplàsies intracranials en adults. Té pics d'incidència en la cinquena i sisena dècades de la vida i es veuen afectats ambdós sexes per igual.

## Signes i símptomes

Els primers símptomes dels neurinomes acústics són la disminució de l'oïda o sordesa neurosensorials ipsilaterals, sentit alterat l'equilibri i l'alteració de la marxa, vertigen acompanyat de nàusees i vòmits associats, i sensació de pressió en l'orella, la qual cosa pot atribuir-se a l'alteració de la funció del nervi auditiu. A més del 80% dels pacients han informat tinnitus (gairebé sempre un brunzit unilateral agut, de vegades un so sibilant o rugent com d'una maquinària).

## Referències

* ↑ Acoustic Neuromas
* ↑ Acoustic neuroma at Mount Sinai Hospital